da en da nl ca da da da es da it da da da da da da da da da da sv en da da da it en da da fr da da da da da da de da da da da da it da da da da da da da nl da en da da es nl da
DI: God ide at give en million flere husstande grøn strøm | DI - Dansk Industri
29.8.2022 10:47:04 CEST | DI - Dansk Industri
Et bredt flertal af Folketingets partier er blevet enige om at udvide Energiø Bornholm, der vil give en million husstande mere grøn strøm i stikkontakten. Det skal blandt andet bidrage til at løsrive Europa fra russisk energi. Det er en rigtig god ide, mener DI, for vi har brug for meget mere vedvarende energi.
Troels Ranis, branchedirektør DI Energi. Photo credit: DI
- Kursen ud af energikrisen skal være grøn, og det kræver, at der kommer flere havvindmøller i en fart. Med udvidelsen af Energiø Bornholm kan vi tage et stort og ambitiøst skridt i den rigtige retning, siger Troels Ranis, branchedirektør i DI Energi.
Energiø Bornholm skal udvides fra 2 GW til 3 GW inden 2030. Dermed bliver mængden af havvind fordoblet i Danmark. Derudover skal der etableres et kabel fra energiøen til Tyskland, så der kan komme grøm strøm i det tyske elnet og videre ud til resten af Europa. Det skal blandt andet bringe Europa et skridt nærmere uafhængighed af russisk energi.
- Vi skal være uafhængige af russisk fossilt energi. Det er helt utroligt vigtigt, at vi tænker nyt og stort for at fremtidssikre vores energiforsyning, og samtidig tænker internationalt. Vi har brug for store partnere i EU som Tyskland, der ligesom Danmark også er i gang med en ambitiøs grøn omstilling, men de store grønne ambitioner må ikke stoppe her, siger Troels Ranis.
Med udvidelsen er der skruet op for ambitionerne, så flere husstande kan få grønt strøm. Med 3 GW vil energiøen kunne generere strøm til enten 3,3 millioner danske eller 4,5 millioner tyske husstande. Det er en million flere end i den oprindelige plan.
- Vi ser energiøerne som det næste og naturlige skridt inden for havvind og ambitionen om at være nettoeksportør af grøn energi inden 2030. Derfor er det også godt, at øen bliver en gigawatt større, fordi mange flere husstande får mulighed for at få den grønne strøm i stikkontakten, siger Troels Ranis.
Potentialet i havvind er enormt, mener branchedirektøren, og vi skal udnytte Danmarks position til at sætte skub i eksporten af grøn energi:
- Vi er omringet af vand og potentialet i havvind er enormt. Vi skal udnytte vores førerposition i verden til at sende grøn energi ud over grænserne. I den nuværende situation er det et virkelig vigtigt signal til markedet, at Danmark stadig er en åben eksportør af den grønne strøm. Sådan må og skal det fortsætte - krise eller ej, siger Troels Ranis.
Den politiske aftale lander dagen inden EU-mødet, Baltic Energy Summit, på Bornholm. På gæstelisten står ledere, ministre, embedsmænd og virksomheder fra Finland, Sverige, Tyskland, Polen, Baltikum og Danmark. Desuden deltager formanden for EU-Kommissionen, Ursula von der Leyen, og energikommissæren Kadri Simson.
- Potentialet i Østersøen er stort, og derfor ser vi meget frem til EU-mødet i morgen, hvor ledere og virksomheder mødes for at sætte nye projekter i søen. Sammen kan vi skabe et af de største vindeventyr i Europa. Men der er brug for investeringer og øget tempo, siger Troels Ranis.
I dag tager det ca. ni år at få en havvindmølle til at snurre rundt og lave grøn strøm. Den tid skal halveres, mener DI.
DI's branchedirektør Troels Ranis kan kontaktes på tlf. +4523285056 for yderligere kommentarer. Ellers kontakt presserådgiver Ditte Rieland på tlf. +4522467822 eller e-mail: dirh@di.dk
Troels Ranis, branchedirektør DI Energi. Photo credit: DI
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI’s nye EU-chef skal sætte dansk erhvervsliv på dagsordenen i EU5.10.2022 06:00:00 CEST | Pressemeddelelse
Rikke Wetendorff Nørgaard bliver DI’s nye europapolitiske chef. Hun skal sikre dansk erhvervsliv en endnu tydeligere stemme i EU og indflydelse på de vigtige politiske dagsordner, der har betydning for tusindvis af danske virksomheder og arbejdspladser.
DI om 2030-plan: Uambitiøst at reservere hele råderummet til en større offentlig sektor30.9.2022 09:04:08 CEST | Pressemeddelelse
Regeringens 2030-plan vil reservere det sparsomme råderum på at udvide den offentlige sektor, og selvom regeringen også tager skridt i retning af at udvide råderummet og beskæftigelsen, er det slet ikke nok, lyder det fra Dansk Industri
Kamstrup scorer DI Prisen 202227.9.2022 18:26:02 CEST | Pressemeddelelse
På DIs Topmøde i Royal Arena i København blev DI Prisen i eftermiddag overrakt af H.K.H. Kronprinsessen til Kamstrup A/S. Skanderborg-virksomheden vinder på en unik overvågningsløsning til vandledninger i jorden, der sparer energi og vand.
DI: Her er vejen til 100 pct. grøn energi i 203027.9.2022 14:15:00 CEST | Pressemeddelelse
Danmark og resten af verden oplever den værste energikrise i nyere tid. Løsningen findes i den grønne omstilling, og derfor kommer DI med 26 initiativer til, hvordan vi kan bruge vores energi mere effektivt, løsrive os fra naturgas allerede i 2027 og få 100 pct. grøn energi i 2030.
DI: Virksomheder i fuld gang med grøn omstilling mangler lige nu 10.000 medarbejdere27.9.2022 13:47:34 CEST | Pressemeddelelse
Krisen har fået mange virksomheder til at sætte ekstra skub på den grønne omstilling, men trods krig og inflation kæmper de stadig med at få den nødvendige arbejdskraft, viser en ny analyse fra Dansk Industri
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022